Správa zo zahraničnej pracovnej cesty  - Zasadnutie COST CNC  15.10.-16.10.2012

1.	Účastník ZPC:
Milan Dado, prof., Ing. PhD., Žilinská univerzita, Univerzitná 1, Elektrotechnická fakulta, dekan, AJ, NJ, RJ , (COST Národný koordinátor)
2.	Zahraničná pracovná cesta:
Belgicko, Brusel 15.10.2012  COST Office, Brussels, Avenue Louise 149, Zasadnutie COST Národných koordinátorov, cesta refundovaná z prostriedkov COST Office
3.	Rámcový program pobytu:
•	15.10.2012 12.00 hod. – 21.00 hod. cesta Žilina – letisko Schwechat, Brusel, služ. auto, lietadlo
•	16.10.  rokovanie COST Office, Brusel
•	16.10.2012 17.10 hod. – 17.10.2012 01.30 hod. cesta Brusel, letisko Schwechat , Žilina lietadlo, služ. auto
Úplný program rokovania je v prílohe tejto správy
Kontaktná adresa: COST Office, Brussels, Avenue Louise 149
4.	Stručný priebeh rokovaní, resp.  študijného pobytu:
Predsedníctvo zasadnutia:
Primoz Pristovsek- vice - president COST; Monica Dietl- riaditeľka COST Office; Angeles Rodriguez Pena – president COST; Matthias Haury a Christer Halen
Rokovanie viedol: Primoz Pristovsek, vice- president COST
Cesta bude hradená z prostriedkov COST Office, pretože bola plánovaná v rámci kontraktu ESF-EK
Cieľom zasadnutia bolo informovať CNC o aktivitách COST Office a vedenia programu COST a vzájomne sa informovať o činnosti CNC v jednotlivých krajinách, pretože nie sú jednotne stanovené pravidlá pre činnosť CNC v COST členských krajinách
•	Nominácie do MC 
Účastníkom bol prezentovaný „e-cost system“. Nie je limit na počet nominácií náhradníkov do MC. Ak náhradník ide  na MC za riadneho člena MC, treba napísať list predsedovi MC  a vedeckému tajomníkovi pred MC meetingom, cesta sa mu refunduje bez problémov, ak je nominovaný oficiálne. Ak je to niekto, kto je náhradník len pre konkrétny meeting malo by byť potvrdené vopred predsedom COST MC o tom, že mu budú cestu refundovať. Refundácia účasti na zasadnutí MC sa môže robiť na vlastný alebo na inštitucionálny účet.
Členovia MC majú byť aktívni v pracovných skupinách
Diskutoval sa problém e-mailu z noreply@cost.eu, ktorý dostávajú adresáti často do „nevyžiadanej pošty“. Odporúčali  poslať po nominácii samostatný mail od CNC na nominantov do MC
CNC dostali informáciu o tom,  čo všetko potrebujú vedieť o účastníkoch v COST-e, aby sa  stala linka na e-cost na daného MC člena aktívna (informácia je dostupná pre každého nominovaného do CNC v systéme e-cost)  a  kto všetko dostane e-mail o nominácii (CNC, predseda MC a vedecký sekretár).
Účastníci dostali informáciu o hesle pre vstup na „e-cost Restricted area  CSO“.
Prebehla diskusia o tom, či CNC majú mať informácie o aktivitách v COST akciách - účastníci sa zhodli na tom, že je potrebné mať informácie o aktivitách v COST akciách.
Po 12 mesiacoch po odsúhlasení COST akcie musí zo vstupom krajiny súhlasiť MC akcie, treba napísať o tom žiadosť na predsedu MC a vedeckého sekretára.
•	Nominácie do DC 
Účastníci prezentovali spôsob nominácie zástupcov do DC. Prebehla tiež diskusia o činnosti členov DC počas „Open calls“. 
•	Informácia o IT nástrojoch a databázach pre podporu programu 
Prehľad o informačných systémoch COST
Dôležitá stránka o štatistikách programu COST
http://w3.cost.eu/
•	Vzájomné informovanie sa o postupoch nominovania do MC a DC od CNC z jednotlivých krajín. 
Prezentoval som náš postup, vyjadril som sa pozitívne aj k účasti zástupcov priemyselných organizácií v MC COST akcií z technickou tematikou a tiež o význame účasti doktorandov. Niektorí CNC požadovali rámcové pravidlá pre nomináciu do MC.
•	Všeobecné informácie o prebiehajúcich aktivitách v spojitosti so stratégiou programu COST do budúcnosti
Ešte pred zasadnutím CSO v novembri bude zaslaný e-mail o COST akčnom pláne. Bude sa o ňom rokovať na zasadnutí JAF výboru a následne na zasadnutí CSO.
Dostali sme nasledovné odporúčania:
•	Organizovať informačné akcie o programe COST na univerzitách.
•	COST aktivity prelinkovať s národnými informačnými systémami.
•	Členovia DC by mali spojiť organizáciu APM (Annual Progress Meeting) s aktivitami, ktoré zvýšia informovanosť národných komunitami o programe COST.
Cielené akcie:
•	„Gender ratio“ vo vede a výskume – je to aj o nominácii žien do MC akcií. Konferencia k tejto téme bude v novembri 
•	TDP (Trans Domain Project) PILOT 
Informovať vedeckú komunitu, hľadajú expertov pre TDP - pozri www.cost.eu pre TDP
•	Diskusia o možnostiach zlepšenia procesov pri organizácii programu COST. 
Prebehla diskusia, ktorá sa dotýkala všetkých tém preberaných v predchádzajúcich bodoch

5.	Odporúčané závery:
Odporúčam, aby MŠVVaŠ pozorne sledovalo vývoj v oblasti transformácie organizácie COSTu a o zmenách informovalo vedeckú komunitu v SR, v jarnom období nasledujúceho roka odporúčam organizovať seminár o programe COST s garanciou MŠVVaŠ.  
6.	Prehľad prinesenej dokumentácie a miesto jej uloženia
Materiály z rokovania v elektronickej forme sú k dispozícii na adrese Milan.Dado@uniza.sk 
7.	Osobitne vyhodnotený očakávaný prínos ZPC
Informovanosť o vývoji v programe COST a príprave aktívneho vstupu SR do diskusie o ďalšom vývoji programu COST, ktorá bude nasledovať v tomto roku a v roku                                                     2013. Príprava akcií s tým súvisiacich. 
8.	Spôsob zverejnenia výsledkov ZPC, prenos získaných informácií
•	Informovať Sekciu vedy a techniky MŠVVaŠ
•	Informovať zástupcov SR v DC COST

Súhlasím so zverejnením správy na internete

Správu vypracoval: Prof. Ing. Milan Dado, PhD.
Dátum: 20.10.2012
Správu schválil:  Ing. Róbert Szabó, PhD.
                              poverený vedením SVaT